Publication: Magyar Közlöny
Issue: MK-1998-11 (Year: 1998, Number: 11)
Era: 1990-2004
Section: a 9/1998. (II. 20.) BM rendelethez
Paragraph Index: 179

2. számú melléklet 2. számú minta ÚTMUTATÓ (T1 — az első forduló végéig, T2 — az első forduló végétől a második forduló végéig vezetendő) A jegyzéket a szavazás napját megelőző nap 16 óráig a HVI vezetője, a szavazás napján az SZSZB jegyzőkönyvvezetője vezeti szavazókörönként. A jegyzékre fel kell vezetni mindazon személyek adatait, akiket a névjegyzékből azért kell törölni, mert lakóhelytől távol történő szavazás miatt igazolást kaptak; a személyiadat- és lakcímnyilvántartás területi vagy központi rendszeréből készített névjegyzékben szerepelnek, de a helyi nyilvántartás adatait figyelembe véve, illetve a névjegyzék készítése után bekövetkezett változások miatt abból törölni kellett. Ugyanígy kell eljárni, ha a névjegyzékben szereplő személyt kifogás alapján a HVI vezetője abból törölte. A törlés oka mező értéke: 6, ha a személyt lakóhelyváltozás miatt a jegyző a névjegyzékből törölte; 7, ha a személy lakóhelyétől távol történő szavazás miatt igazolást kapott; 8, ha a személy a személyiadat- és lakcímnyilvántartás területi vagy központi rendszeréből készített névjegyzékben szerepel, de a névjegyzék készítése után bekövetkezett változásokat figyelembe véve abból törölni kellett (elhalálozás, választójog elvesztése); 9, ha a névjegyzékben szereplő személyt kifogás alapján a HVI vezetője törölte. A jegyzék felső szürke részében a felhasznált lapok mindegyikén fel kell tüntetni a megye (főváros) nevét, a település nevét, a szavazókör sorszámát, azonosítóját. A jegyzéket a névjegyzékből történt törléssel egyidejűleg, az összes rovat értelemszerű, olvasható kitöltésével folyamatosan kell vezetni. Amennyiben a személyi azonosítót a felvételkor valamilyen okból nem lehet hitelt érdemlően megállapítani (nincs igazolás, nem szerepel a személyazonossági igazolványban), a HVI vezetője a helyi, a területi vagy a központi személyiadat- és lakcímnyilvántartásból pótolja a felvett adatok alapján. A jegyzékre tévedésből felírt személy adatait törölni az adott sor teljes áthúzásával kell. A rossz adatot javítani a sor áthúzásával és a helyes adatok új sorba történő beírásával kell. A számadatokat a mezőkbe jobbra igazítva, előnullázva kell beírni. Például 1-es névjegyzék sorszám esetén: 0001. A jegyzék egymás után következő lapjait folyamatos lapszámmal kell ellátni. A jegyzék fel nem használt sorait át kell húzni, annak minden lapját keltezéssel és aláírással kell ellátni. A szavazást megelőző nap 16 óra után az addig vezetett jegyzékeket a HVI vezetője ellenőrzi, javítja, összesíti, majd az összesített lapszámot feltünteti az ide tartozó mezőben, (lehetőleg az első lapon) és azonnal továbbítja az OEVI-be. Egyúttal a következő lapsorszámmal folytatva átadja a szavazókörnek további vezetésre. A szavazókörben kiállított lapokkal hasonlóan kell eljárni, azzal a különbséggel, hogy az összesített lapszámot a másik mezőben kell feltüntetni. A jegyzékeket a szavazás befejezése után a szavazóköri jegyzőkönyvekkel együtt a HVI vezetőjéhez kell továbbítani. 1998/11. szám 1998/11. szám T1

Source: https://magyarkozlony.hu/hivatalos-lapok/695105b047be0b7b5c1a6ce7230085ffb3c21ee9/dokumentumok/e1795a0da7264d9d369c6b4f18d2600fc89f7f43/letoltes